قلات (فیض نیچاری) بلوچستان عوامی پارٹی قلات نا ضلعی آرگنائزنگ سیکرٹری آغا ایوب جان احمدزئی صحافی تتون ہیت وگپ کرسا پارینے کہ نن وزیراعلیٰ بلوچستان جام کمال خان عالیانی و ایم این اے بی بی روبینہ عرفان نا منت ءہرفنہ کہ اوفک قلات نا پنوک آ سڑک آتا تعمیر وجوڑجاڑ نا کاریم ءِ تینا خصوصی فنڈآن کننگ اٹی ءُ۔ او پارے کہ وزیراعلیٰ جام کمال ایم این اے بی بی روینہ عرفان کریم نا شونداری ڈٹ آتا سلاہ تیا ہم خصوصی عملدرآمد کننگ انگ ءِ‘ او پارے کہ ای قلات نا الس و بی اے پی ناکنڈآن ایم این اے روبینہ عرفان کریم نا منت ءِ ہرفوہ کہ او تینا فنڈءِ پی ایس ڈی پی نا کمک اٹ قلات نا شونداری کن جتا کرے‘ دا شونداری ڈٹ آتے ٹی قلات آن اسکلکو و مونی شیخڑی اسکان روڈ ءِ پکا کننگ نا کاریم برجاءِ۔او پارے کہ بلوچستان عوامی پارٹی و بی بی روبینہ عرفان کریم نا کماشی ٹی قلات اٹ الس نا شونداری و گچینی کن گام گیج کننگ انگ ءِ۔
